Document ID: 31994D0334

Komisijos sprendimas
1994 m. gegužės 26 d.
iš dalies keičiantis Sprendimą 93/402/EEB dėl veterinarijos reikalavimų ir veterinarinio sertifikavimo importuojant šviežią mėsą iš Pietų Amerikos šalių, taip pat tam tikros rūšies mėsą iš Urugvajaus
(94/334/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, avis, ožkas, kiaules, šviežią mėsą arba mėsos gaminius iš trečiųjų šalių [1] su paskutiniais pakeitimais, padarytais Direktyva 1601/92/EB [2], ypač į jos 14, 15 ir 16 straipsnius,
kadangi veterinarijos reikalavimai ir veterinarinio sertifikavimo nuostatos, reglamentuojantys šviežios mėsos importą iš Urugvajaus, taip pat kitų šalių, nustatyti Sprendime 93/402/EEB [3] su paskutiniais pakeitimais, padarytais Komisijos sprendimu 93/576/EEB [4];
kadangi subproduktų, skirtų naminių gyvūnų ėdalui gaminti, importui yra taikomi griežtesni reikalavimai;
kadangi snukio ir nagų ligos protrūkių Urugvajuje oficialiai nebuvo užregistruota nuo 1990 m. liepos mėnesio; kadangi dėl to avienos subproduktų, skirtų naminių gyvūnų ėdalui gaminti, importas gali būti laikomas priimtinu;
kadangi reikėtų atitinkamai pakeisti Sprendimą 93/402/EEB,
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimas 93/402/EEB iš dalies keičiamas taip:
a) 1 straipsnio c punkte žodžiai "galvijų" išbraukiama;
b) II priedas keičiamas šio sprendimo A priedu;
c) šio sprendimo B priedas įrašomas III priedo 2 dalies pabaigoje.
2 straipsnis
Šis sprendimas pradedamas taikyti 60 dieną po jo paskelbimo valstybėms narėms.
3 straipsnis
Šis sprendimas skirtas valstybėms narėms.
Priimta Briuselyje, 1994 m. gegužės 26 d.

Labels: 3
0
18
17